dh-unibe/image-text_koenigsfelden-charters-post-1500 huggingface dataset:
Allen dien, die disen brief an sehent odˀ hoͤrent lesen, kùnde ich, Chuͦnrat Scherling, dˀ ober mùllˀ Zovingen,
un̄ vˀgich offenlich mit disem brief fùr mich unde alle min erben, ✳ dz mir die erbˀn un̄ geistlihen frowͤn, die
eptessin un̄ dˀ gofent ✳ des klosters ze Kungsfelt, ✳ die genad hant getan, ✳ als fon des kostens wegen, ✳ den ich bekert
han an die mùli mit buwͤn, dz si mir da sint ze helfe komē un̄ mir ✳ dis jares ✳ gelassen hant an dem ✳
zins, ✳ den ich inē jerlichs gib, ✳ fufzehen mût kern un̄ fufzehen mùli korns, ✳ die hant si mir gerechnut fûr zwelf
phfunt angster, ✳ doch mit der bescheiden heit, wolt ich fon der mùli gan, ✳ so sol ich inē die zwelf phfunt
angster ab schlahen ✳ an den gedingen ✳ un̄ der helfe, so mir min frowͤn tuͤn ✳ solten, ✳ ob ich ûch ût fùrer buwͤnt
wurt, ✳ als min brief wol bewiset, den ich fon inē inhemtz han. ✳ un̄ des zuͤ einē waren urkunde aller ✳
dirr forgeschribennˀ dingen, so han ich, der obgenant Chuͦnrat Scherling, erbeten den frommē un̄ wisen man
Heinr₎ Raplin, schulth̄ Zofingen, dz er sin eigen ingesigel gehenket hat an disen brief, ✳ dz ich getan han ✳
durch bettē willen ✳ Chuͤnratz Scherlins, mir selber unschedlich. ✳ dis beschach des jares, do man zalt fon ✳
gottes gebùrt drùtzehen hundert jar im nûn un̄ sechtzgosten jar, ✳ an dem sunnetag, ✳ do man sang reminissere
in dˀ vasten. ✳
Königsf. 347 .
wist das die fròwenn
zuͦ Kùngsfelden dem
ober mùller ✳ der sin mùle
gebùwē hat ✳ am zinsz
ein erùn̄g gethàn
dˀ iij ✳
✳ K ✳
M ✳ 14 ✳
wie si gelichen wart ✳
die ober muli Zoffingn̄
Staatsarchiv
AARGAU
die mùllinē